ວົງດົນຕີ Oak Ridge Boys ຍັງສ້າງຜົນງານຢູ່ ຫລັງຈາກຕັ້ງຂຶ້ນມາໄດ້ 70​ ປີ (ເບິ່ງວີດີໂອລາວແລະຮຽນພາສາອັງກິດ)
ວົງດົນຕີວົງນີ້ກໍາລັງ​ສ​ະຫລອງ ​ຄົບຮອບ 30 ປີ ຂອງ​ເພງ​ຍອດ​ນິຍົມ​ເພງນຶ່ງ ​ດ້ວຍ​ການ​ອອກຜົນງານ ຊຸດທີ 31.
ມີວົງດົນຕີບໍ່ເທົ່າໃດວົງ ທີ່ຕັ້ງຂຶ້ນມາໃນລະຫວ່າງຊຸມປີ 1940 ແລະປັດຈຸບັນນີ້ ກໍຍັງອັດເພງ ອອກເຜີຍແຜ່ຢູ່ ນຶ່ງໃນນັ້ນກໍຄືວົງດົນຕີ ລູກທົ່ງ The Oak Ridge Boys ທີ່ຫາກໍເປີດໂຕ ຜົນງານຊຸດໃໝ່ ໃນຕອນເລີ້ມຕົ້ນພວກເຂົາເຈົ້າໃສ່ຊື່ວົງວ່າ the Oak Ridge Quartet ຫລື ສີ່ສິນລະປິນໜຸ່ມແຫ່ງເມືອງ Oak Ridge ຊຶ່ງເປັນເມືອງນຶ່ງໃນລັດເທັນເເນສຊີ ທີ່ໄດ້ມີສ່ວນ ຮ່ວມໃນການດໍາເນີນຄວາມພະຍາຍາມຢ່າງຂະໜານໃຫຍ່ ເພື່ອພັດທະນາລະເບີດປາລະມະນູ ໃນລະຫວ່າງສົງຄາມໂລກຄັ້ງທີສອງນັ້ນ ນັບຕັ້ງແຕ່ນັ້ນມາ ວົງດົນຕີຄະນະນີ້ກໍໄດ້ຮັບລາງ ວັນຫລາຍໆອັນ ແລະມີເພງຕິດອັນດັບຍອດ ນິຍົມຈົນນັບບໍ່ຖ້ວນ ຜູ້ສື່ຂ່າວວີໂອເອ Larry London ໄດ້ລົມກັບ Joe Bonsall ນັກຮ້ອງນໍາຂອງວົງ ແລະ William Lee Golden ນັກຮ້ອງສຽງສູງ ກ່ຽວກັບຜົນງານຊຸດໃໝ່ຫລ້າສຸດຂອງເຂົາເຈົ້າ ທີ່ມີຊື່ວ່າ “It’s only Natural” ຊຶ່ງດາຣາມີລາຍລະອຽດມາສະເໜີທ່ານ ດົນຕີທໍານອງລູກທົ່ງມີຊື່ສຽງກໍຍ້ອນສຽງດົນຕີທີ່ບໍ່ຄືທໍານອງອື່ນໆ ແລະ ບໍ່ມີວົງດົນຕິີລູກທົ່ງວົງໃດ ທີ່ລື້ງຫູລື້ງຕາແຟນເພງລູກທົ່ງຫລາຍໄປກວ່າ ຄະນະ The Oak Ridge Boys ວົງດົນຕີສີ່ຊາຍຄະນະນີ້ ປັດຈຸບັນແມ່ນຍັງສືບຕໍ່ປະເພນີທີ່ເຂົາເຈົ້າໄດ້ປະຕິບັດກັນມາເປັນເວລາ 60 ກວ່າປີແລ້ວ ພ້ອມກັບການນໍາອອກເຜີຍແຜ່ຜົນງານຊຸດທີ 31 ຂອງເຂົາເຈົ້າ ທີ່ເອີ້ນວ່າ “It’s Only Natural” ແປວ່າ “ມັນເປັນເລື່ອງທໍາມະດາ ເທົ່ານັ້ນເອງ” Joe Bonsall ນັກຮ້ອງນໍາ ກ່າວກັບວີໂອເອວ່າ: ຄະນະ Oak Ridge Boys ກໍາລັງສະຫລອງຄົບຮອບ 30 ປີ ຂອງເພງຍອດນິຍົມເພງ ນຶ່ງ ໃນຈໍານວນຫລາຍໆເພງທີ່ດັງທີ່ສຸດຂອງເຂົາເຈົ້າ ດ້ວຍການອອກຜົນງານໃໝ່ຊຸດນີ້ ເພງນັ້ນກໍຄືເພງ Elvira William Lee Golden ສະມາຊິກອີກຄົນນຶ່ງຂອງວົງ ກ່າວວ່າ: Elvira ໄດ້ນໍາລາງວັນ Grammy ສໍາລັບຜົນງານເພງລູກທົ່ງຍອດຍ້ຽມຂອງສິນລະປິນກຸ່ມ ມາໃຫ້ວົງ Oak Ridge Boys ໃນປີ 1982 ແລະເປັນພຽງເພງນຶ່ງໃນຈໍານວນຫລາຍສິບ ເພງຍອດນິຍົມຂອງວົງ ຕະຫລອດໄລຍະຫລາຍສິບປີຜ່ານມາ ດ້ວຍຜົນສໍາເລັດແລະຜົນ ງານຍອດຍ້ຽມຂອງເຂົາເຈົ້າທັງໜົດນັ້ນ ມັນຄົງຈະເປັນການຍາກທີ່ຈະເລືອກເອົາເພງໃດ ເພງນຶ່ງ ຫລືຈຸດໃດຈຸດນຶ່ງ ເປັນຈຸດສຸດຍອດເນາະ? Joe Bonsall ເວົ້າວ່າ: ເຮັດຈັ່ງໃດ ວົງດົນຕີວົງນຶ່ງຈຶ່ງສາມາດຢູ່ນໍາກັນມາໄດ້ເຖິງ 70 ປີ? William Lee Golden ເວົ້າວ່າ: ເວລານີ້ ຄະນະ The Oak Ridge Boys ກໍາລັງຢູ່ໃນລະຫວ່າງເດີນທາງໄປສະແດງໃນ ທົ່ວປະເທດ ເພື່ອສົ່ງເສີມຜົນງານຊຸດໃໝ່ “It’s Only Natural” ຂອງເຂົາເຈົ້າ ແລະຟັງ ເບິ່ງແລ້ວ ເຂົາເຈົ້າແມ່ນບໍ່ມີເຈດຕະນາທີ່ຈະເຄື່ອນໄຫວຊ້າລົງ ຫລືເລີກລາໄປໃນອະນາຄົດ ອັນໃກ້ນີ້ເລີຍ